Diari Oficial de la Generalitat Valenciana


Sumari del DOGV 1914, del 30-11-1992 (1992/826511)

ACORD de 23 de novembre de l992, del Govern valencià, pel qual declara la urgent ocupació dels bens i drets subjectes a expedient d'expropiació forçosa de l'Ajuntament de Guadasequies.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   1914

Data del DOGV
:   30-11-1992

Secció del DOGV
:   ALTRES DISPOSICIONS

Número del document
:   1992/826511


Data del document
:   23-11-1992

Organisme emissor
:   Conselleria d'Administració Pública

Tipus de document
:   Acord

ACORD de 23 de novembre de 1992, del Govern Valencià, pel qual declara la urgent ocupació dels béns i drets subjectes a expedient d'expropiació forçosa de l'Ajuntament de Guadasequies.  
El Govern Valencià, en la reunió del dia 23 de novembre de 1992, adoptà l'acord següent:  
L?Ajuntament de Guadasequies, després que l'Institut Valencià d'Habitatge, SA, aprovàs el projecte d'obres i després d'acomplir la resta de requisits legals, va sol·licitar la declaració d'urgent ocupació dels béns i drets afectats per l'expedient d?expropiació forçosa per a l?execució del projecte de construcció de 72 habitatges.  
Aquesta declaració d'urgent ocupació es justifica en el fet que l'esmentada obra de construcció de 72 habitatges servirà per allotjar els afectats per la construcció de la presa de Bellús. Atès que el termini per a l'acabament de l'obra estava fixat per a finals d'enguany, cal que l?ajuntament dispose dels terrenys al més aviat possible.  
Sotmès l?expedient a informació pública, alguns dels afectats ha presentat al·legacions, les quals han estat desestimades per l'acord plenari municipal de 5 de desembre de 1991.  
El tràmit del procediment s'ha fet d'acord amb la Llei d'Expropiació Forçosa i el seu reglament.  
Per tot això, fent ús de les facultats conferides pel Reial Decret 985780001, de 25 d'agost, d'acord amb els articles 32 i 17 de l?Estatut d'Autonomia de la Comunitat Valenciana, en relació amb l'article 25 de la Llei de la Generalitat Valenciana 511983 de 30 de desembre, i a proposta del Conseller d?Administració Pública, el Govern Valencià,  
ACORDA  
Primer  
Declarar la urgent ocupació dels béns i drets subjectes al expedient d'expropiació forçosa, instruït per l'Ajuntament de Guadasequies i el beneficiari del qual és l?Institut Valencià d'Habitatge, SA, per a l?execució del projecte de construcció de 72 habitatges destinats a allotjar els afectats per la construcció de la presa de Bellús.  
Llista de béns afectats  
- Nom del propietari: Sr. Manuel Piñero Cruz.   
Adreça: C/ de la Diputació, 17. Guadasequies.   
Situació de la finca: polígon 3, parcel·la 89, finca 4. Superfície: 2.051 m2.  
- Nom de la propietària: Sra. Carmen Gandía Sanchís. Adreça: C/ Major, 17. Guadasequies.   
Situació de la finca: polígon 3, parcel·la 102, finca 16. Superfície: 13.367 m2. Segon  
Aquest acord es publicarà en el Diari Oficial de la Generalitat Valenciana, a l?efecte de l'article 56.2 del Reglament d'Expropiació Forçosa, perquè les persones interessades, després de publicada la llista i fins al moment d'estendre'n l'acta prèvia, puguen formular per escrit, davant l'Ajuntament de Guadasequies, al·legacions a l?efecte de corregir les possibles errades que s'hagen produït en enunciar els béns afectats per la urgent ocupació.  
València, 23 de novembre de 1992.  
El Conseller Secretari del Govern Valencià,   
EMERIT BONO I MARTINEZ